বরানগরে ব্যানার ছেঁড়াকে নিয়ে তুলকালাম কাণ্ড! ঘটনাস্থলে সজল-সায়ন্তিকা

ওয়েব ডেস্ক : ভোটের আগে উত্তপ্ত বরানগর (Baranagar)। সংঘর্ষে জড়াল তৃণমূল (TMC)-বিজেপি (BJP)। অভিযোগ সায়ন্তিকা বন্দ্যোপাধ্যায়ের (Sayantika Banerjee) পোস্টার লাগানোতে বাধা দেয় সজল ঘোষের (Sajal Ghosh) অনুগামীরা। এর প্রতিবাদ জানালে তৃণমূল কর্মীদেরকে মারধরের অভিযোগ ওঠে বিজেপি প্রার্থীর অনুগামীদের বিরুদ্ধে। যাকে ঘিরে পরিস্থিতি উত্তপ্ত হয়ে ওঠে। খবর পয়েই সেখানে পৌঁছয় বিশাল পুলিশ বাহিনী। সঙ্গে র‍্যাফও নামানো হয়।

বহারনগরের তৃণমূল প্রার্থী এ নিয়ে বলেছেন, বহিরাগতদের নিয়ে এসে মহিলা ও কর্মীদের উপরে হামলা চালিয়েছে বিজেপি (BJP)। এর জবাব সাধারণ মানুষ দেবে বলেও জানিয়েছেন তিনি। তবে এই অভিযোগ অস্বীকার করেন বিজেপি প্রার্থী সজল ঘোষ। তিনি বলেছেন, তৃণমূলের (TMC) পোস্টার ছেঁড়া হয়নি। বরং বিজেপির পোস্টার খোলা হয়েছে। পাশাপাশি বিজেপির কার্যালয়ে হামলার চালানো হয়েছে বলে অভিযোগ করেছেন তিনি।

আরও খবর : ভোটার তালিকা নিয়ে অভিযোগ? শুনানির জন্য ট্রাইব্যুনাল গঠন কমিশনের! কবে কাজ শুরু? কীভাবে আপিল?

শনিবার সন্ধ্যায় এই ঘটনাটি ঘটেছে বরানগরের (Baranagar) গোপাল লাল ঠাকুর রোড এলাকায়। জানা গিয়েছে, এদিন পাস্টার লাগানোর কাজ করছিলেন তৃণমূলের নেতা কর্মীরা। অভিযোগ, সেই সময় তাতে বাধা দেন সজল ঘোষের অনুগামীরা। সেই খবর শুনের ঘটনাস্থলে আসেন তৃণমূল প্রার্থী সায়ন্তিকা। সেখানে আসেন বিজেপি প্রার্থী সজল ঘোষও। এমন ঘটনার পর পরিস্থিতি উত্তপ্ত হয়ে উঠতে থাকে। খবর পেয়েই সেখানে বিশাল পুলিশ বাহিনী আসে। তার পর সেখানে র‍্যাফ এবং কেন্দ্রীয় বাহিনীকে নামানো হয়।

সায়ন্তিকা (Sayantika Banerjee) বলেছেন, শান্তিপূর্ণভাবেই প্রচার চলছিল। কিন্তু বহিরাগতদের নিয়ে এলাকাকে অশান্ত করার চেষ্টা চালানো হচ্ছে। তিনি দাবি করেছেন, হকিস্টিক নিয়ে তৃণমূল কর্মীদের মারধর করা হয়েছে। এদিকে সজল ঘোষ (Sajal Ghosh) বলেছেন, বিজেপির ফ্লেক্স ছিঁড়ে তৃণমূলের ফ্লেক্স ঝোলানো হয়। কাউন্সিলর বিশ্বজিৎ বর্ধনের নেতৃত্বে তা করা হয়েছে বলে দাবি করেন তিনি। পাশাপাশি বিজেপি কার্যালয়ে হামলার অভিযোগ করেছেন তিনি।